
ZÁKON

z ............... 2010,
ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov
Národná rada Slovenskej republiky sa uzniesla na tomto zákone:

Čl. I

Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z. a zákona č. 390/2009 Z. z. sa mení a dopĺňa takto:
1. V § 1 ods. 1 písm. b) sa slová „k Zmluve o založení Európskeho spoločenstva“ nahrádzajú slovami „k Zmluve o fungovaní Európskej únie“.

2. V § 2 písm. f) sa slová „k Zmluve o založení Európskeho spoločenstva“ nahrádzajú slovami „k Zmluve o fungovaní Európskej únie“.

3. Za § 11 sa vkladajú § 11a až 11d vrátane nadpisu, ktoré znejú:

„Rozsah, spôsob a podmienky poskytovania podpôr

§ 11a

(1) Podporu na všeobecne prospešné aktivity v pôdohospodárstve a pri rozvoji vidieka z rozpočtovej kapitoly ministerstva podľa osobitného predpisu35a) možno poskytnúť na

a) poradenskú činnosť, vzdelávaciu činnosť a informatizáciu v oblasti pôdohospodárstva, lesníctva, poľovníctva, spracovania dreva, potravinárstva, rybného hospodárstva a rozvoja vidieka,

b) zachovanie a rozvoj genofondu zvierat, zveri35b), rýb a rastlín, 
c) podporu opeľovacej činnosti včiel,
d) ďalšie činnosti súvisiace so všeobecne prospešnými aktivitami v pôdohospodárstve, ktorými sú

1. projekty a úlohy medzinárodnej spolupráce v pôdohospodárstve,

2. prezentácia domácich produktov poľnohospodárstva, potravinárstva, lesného hospodárstva, spracovania dreva, poľovníctva a rybného hospodárstva,

3. usporiadanie medzinárodných konferencií o poľnohospodárstve, potravinárstve, lesníctve, spracovaní dreva, obnoviteľných zdrojoch energie, poľovníctve a rybnom hospodárstve,

4. ochrana a rozvoj prírodného, historického a kultúrneho dedičstva a rozvoj vidieckeho turizmu,

5. zlepšovanie životného prostredia rýb a zveri a úživnosti poľovných revírov35c),

6. zachovanie genofondu živočíchov a rastlín v prírode a drobných domácich zvierat,

7. opatrenia týkajúce sa ochrany zdravia zvierat, zveri, rýb a rastlín,

8. podpora aktivít mladej generácie zameranej na ochranu prírody vo voľnom čase a príprava mladej generácie na budúce povolanie v registrovaných záujmových krúžkoch mladých chovateľov, pestovateľov, potravinárov, lesníkov, poľovníkov a rybárov, výchovno-vzdelávacie aktivity v oblasti poľnohospodárstva, lesného hospodárstva, poľovníctva a rybárstva,

9. výchova poradcov v oblasti biologickej ochrany rastlín,

10. senzorické skúmanie potravín vrátane jeho materiálovo-technického zabezpečenia,

e) rozvoj kvality života vo vidieckych sídlach na
1. výstavbu, technické zhodnotenie35d) alebo opravu a údržbu budov a zariadení vo vlastníctve obce využívaných na všeobecne prospešné účely a aktivity vo voľnom čase,

2. výstavbu, technické zhodnotenie alebo opravu a údržbu verejných priestranstiev a parkov,

3. výstavbu, technické zhodnotenie alebo opravu a údržbu miestnej infraštruktúry,

4. realizáciu protipovodňových opatrení na vodných tokoch v správe obce.

f) úhradu nákladov a strát na zvieratách, zveri alebo včelstvách, ktoré vznikli v dôsledku nariadených veterinárnych opatrení.

(2) Podrobnosti rozsahu, spôsobu a podmienok poskytovania podpôr na všeobecne prospešné aktivity v pôdohospodárstve a pri rozvoji vidieka ustanoví všeobecne záväzný právny predpis, ktorý vydá ministerstvo.
§ 11b

(1) Podporu podľa § 11a ods. 1 písm. a) až d) možno poskytnúť

a) neziskovej organizácii poskytujúcej všeobecne prospešné služby35e),

b) občianskemu združeniu35f),

c) nadácii35g),

d) poľovníckej organizácii registrovanej podľa osobitného predpisu35h).

(2) Podporu podľa § 11a ods. 1 písm. d) 4. bod a písm. e) možno poskytnúť obci.

(3) Podporu podľa § 11a ods. 1 písm. f) možno poskytnúť

a) chovateľovi zvierat alebo včelstva, ktorý ich chová len pre vlastnú spotrebu,
b) chovateľovi rýb, ktorý je zriadený podľa osobitného predpisu,35i)
c) užívateľovi poľovného revíru35j).
(4) Podporu na úhradu nákladov za zničené zariadenie na chov zvierat, zveri alebo včelstva a strát na zvieratách, zveri alebo včelstvách v dôsledku nariadených veterinárnych opatrení, možno poskytnúť chovateľovi zvierat, zveri alebo včelstva do 100 % vypočítaných nákladov a strát v príslušnom kalendárnom roku.

(5) Podporu podľa § 11a ods. 1 písm. a), b), d) a e) možno poskytnúť žiadateľovi do 100 % predpokladaných výdavkov uvedených v projekte.

(6) Podporu podľa § 11a ods. 1 písm. c) možno poskytnúť žiadateľovi do desiatich eur na jedno včelstvo evidované k 31. máju príslušného kalendárneho roka v centrálnom registri včelstiev.

(7) Podmienkou poskytnutia podpory na výstavbu je vlastnícke právo alebo iné užívacie právo žiadateľa k pozemku, na ktorom sa má výstavba uskutočniť.
§ 11c

(1) Podporu podľa § 11a ods. 1 možno poskytnúť žiadateľovi, ktorý okrem splnenia podmienok podľa osobitného predpisu35k) preukáže, že má vysporiadané finančné vzťahy s rozpočtami obcí, s výnimkou žiadateľa, ktorým je obec.
(2) Podporu nemožno poskytnúť ani použiť okrem účelov uvedených v osobitnom predpise35l) ani na úhradu miezd, platov, služobných príjmov a iných náhrad a ostatných osobných vyrovnaní zamestnancov obce a starostov obce.
(3) Podporu nemožno poskytnúť, ak bola žiadateľovi na ten istý účel poskytnutá podpora z iných verejných prostriedkov alebo z prostriedkov Európskej únie.

§ 11d

(8) Podpora podľa § 11a ods. 1 sa poskytuje na základe žiadosti. Prílohou žiadosti o poskytnutie podpory je
g) doklad podľa osobitného predpisu,35m)

h) vyhlásenie žiadateľa, že mu nebola na ten istý účel poskytnutá iná podpora z verejných prostriedkov alebo z prostriedkov Európskej únie,
i) vyhlásenie žiadateľa, že má vysporiadané finančné vzťahy s rozpočtom obce, okrem žiadateľa, ktorým je obec,

j) doklad o zriadení účtu žiadateľa v banke alebo pobočke zahraničnej banky, na ktorý sa má podpora poukázať,

k) doklad o zriadení, založení alebo registrácii žiadateľa, nie starší ako tri mesiace, okrem žiadateľa, ktorým je obec a žiadateľa podľa § 11b ods. 3 písm. b),

l) doklad preukazujúci splnenie podmienky podľa § 11b ods. 7,

m) právoplatné stavebné povolenie alebo ak sa stavebné povolenie nevyžaduje, vyjadrenie príslušného stavebného úradu, ak je predmetom podpory výstavba alebo technické zhodnotenie stavby, 

n) projekt na požadovaný účel podpory.
(9) Prílohou žiadosti o poskytnutie podpory podľa § 11a ods. 1 písm. f) je okrem príloh uvedených v odseku 1 aj
o) kópia dokladu o nariadení veterinárnych opatrení podľa osobitného predpisu35n) pri výskyte ochorenia uvedeného v zozname chorôb podľa osobitného predpisu,35o)

p) kópia dokladu o zrušení nariadených veterinárnych opatrení,

q) výpis z centrálneho registra zvierat alebo výpis z centrálneho registra včelstiev,35p) nie starší ako tri mesiace, ak je žiadateľom osoba uvedená v § 11b ods. 3 písm. a),

r) osvedčenie na výkon chovu rýb podľa osobitného predpisu,35q) ak je žiadateľom osoba uvedená v § 11b ods. 3 písm. b),

s) zarybňovací plán35r) na rok, v ktorom vznikla strata na rybách, ak je predmetom žiadosti úhrada strát na rybách,

t) doklad preukazujúci množstvo dodaných zvierat, zveri alebo rýb do prevádzkarne na spracovanie živočíšnych vedľajších produktov35s),

u) kópia účtovných dokladov o nákupe materiálu na čistenie alebo dezinfekciu kontaminovaného zariadenia na chov zvierat, zveri alebo včelstva.

(10) Žiadosť o poskytnutie podpory podľa § 11a ods. 1 sa predkladá na základe výzvy zverejnenej na internetovej stránke ministerstva v lehote určenej vo výzve. Žiadosť o poskytnutie podpory na úhradu strát na rybách podľa § 11a ods. 1 písm. f) sa predkladá v roku nasledujúcom po roku, v ktorom straty vznikli.
(11) Žiadosť o poskytnutie podpory na zachovanie genofondu zveri možno predložiť pred kúpou živej zveri určenej na vypustenie do poľovného revíru alebo aj v roku nasledujúcom po roku, v ktorom bola živá zver vypustená do poľovného revíru, v lehote určenej vo výzve podľa odseku 3.
(12) Ministerstvo uzatvorí so žiadateľom, ktorému sa podpora poskytuje, písomnú zmluvu o poskytnutí podpory a vedie ich evidenciu.
(13) Zmluva o poskytnutí podpory obsahuje najmä

v) označenie zmluvných strán,

w) podmienky poskytnutia a použitia podpory a účel, na ktorý sa podpora poskytuje,

x) sumu poskytovanej podpory, 

y) dôvod a spôsob odstúpenia od zmluvy.

(14) Žiadosti o poskytnutie podpory a zmluvy o poskytnutí podpory zverejňuje ministerstvo priebežne na svojej internetovej stránke.“.
Poznámky pod čiarou k odkazom 35a až 35s znejú:

„35a) § 8a zákona č. 523/2004 Z. z. v znení neskorších predpisov.
35b) § 2 písm. z) zákona č. 274/2009 Z. z. o poľovníctve a o zmene a doplnení niektorých zákonov.
35c) § 26 ods. 1 písm. n) zákona č. 274/2009 Z. z.
35d) § 29 zákona č. 595/2003 Z. z. o dani z  príjmov v znení neskorších predpisov.

35e) Zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.
35f) Zákon č. 83/1990 Zb. o združovaní občanov v znení neskorších predpisov.
35g) Zákon č. 34/2002 Z. z. o nadáciách a o zmene Občianskeho zákonníka v znení neskorších predpisov.
35h) § 32 a 34 zákona č. 274/2009 Z. z.
35i) Zákon č. 83/1990 Zb. v znení neskorších predpisov.
Zákon č. 213/1997 Z. z. v znení neskorších predpisov.
35j) § 2 písm. x) zákona č. 274/2009 Z. z.
35k) § 8a ods. 4 zákona č. 523/2004 Z. z. v znení zákona č. 383/2008 Z. z.
35l) § 8a ods. 8 zákona č. 523/2004 Z. z. v znení zákona č. 383/2008 Z. z.
35m) § 8a ods. 3 zákona č. 523/2004 Z. z. v znení zákona č. 383/2008 Z. z.
35n) § 45 zákona č. 39/2007 Z. z. o veterinárnej starostlivosti v znení zákona č. 299/2009 Z. z.
35o) Príloha č. 1 a 4 zákona č. 39/2007 Z. z. v znení zákona č. 299/2009 Z. z.
35p) § 19 ods. 1 zákona č. 39/2007 Z. z. 

Vyhláška Ministerstva pôdohospodárstva Slovenskej republiky č. 82/2008 Z. z., ktorou sa ustanovujú podrobnosti o identifikácii a registrácii včelstiev.

35q) § 31 ods. 5 zákona č. 139/2002 Z. z. o rybárstve.
35r) § 6 ods. 1 zákona č. 139/2002 Z. z.
35s) § 6 ods. 2 písm. i) bod 5 zákona č. 39/2007 Z. z. v znení zákona č. 299/2009 Z. z.“.
Čl. II

Tento zákon nadobúda účinnosť 1. marca 2011.

